Etiopia / Kansallisen passin hankkiminen Suomessa syntyneelle lapselle

Ethiopia / Acquiring a national passport for a child born in Finland

**Kysymykset**

Suomessa syntynyt lapsi on määritetty Etiopian kansalaiseksi Etiopiassa asuvan isän mukaan. Pystyykö äiti, joka on Etiopian (tai jonkin muun valtion) kansalainen hankkimaan lapselleen passin Etiopian edustustosta? Entä onko etiopialaisen isän mahdollista hankkia lapselle passi Etiopiasta käsin ilman että lapsi on paikalla?

***Questions***

A child born in Finland is defined as an Ethiopian citizen according to the father living in Ethiopia. Can a mother who is a citizen of Ethiopia (or any other country) get a passport for her child from the Ethiopian embassy? And is it possible for an Ethiopian father to get a passport for his child from Ethiopia without the child being there?

## Suomessa syntynyt lapsi on määritetty Etiopian kansalaiseksi Etiopiassa asuvan isän mukaan. Pystyykö äiti, joka on Etiopian (tai jonkin muun valtion) kansalainen hankkimaan lapselleen passin Etiopian edustustosta? Entä onko etiopialaisen isän mahdollista hankkia lapselle passi Etiopiasta käsin ilman että lapsi on paikalla?

Etiopian (engl. FDRE) perustuslain 6 § 1 määrittelee kaikki etiopialaisen vanhemman lapset maan kansalaisiksi.[[1]](#footnote-1) Saman toteaa kansalaisuuslain 3 §. Etiopia ei kuitenkaan hyväksy kaksoiskansalaisuutta, vaan Etiopian kansalaisuuden voi menettää saamalla toisen maan kansalaisuuden. Yhden perheenjäsenen kansalaisuuden menetys ei vaikuta muihin perheenjäseniin (21 §).[[2]](#footnote-2)

Lapsen passia varten vaaditaan syntymätodistus ja vanhemman henkilöllisyystodistus. Lapsen ja tämän vanhemman on tultava henkilökohtaiseen tapaamiseen.[[3]](#footnote-3) Valtakirjalla voi hoitaa joitakin asioita Tukholman-suurlähetystössä,[[4]](#footnote-4) mistä päätellen yhden vanhemman läsnäolo riittää, jos toinen allekirjoittaa valtakirjan, eikä tämän tarvitse olla Etiopian kansalainen. Ainakin henkilökortin saamiseksi on edellytetty vähintään yhtä etiopialaista vanhempaa.[[5]](#footnote-5)

Etiopian Frankfurtin-pääkonsulaatin mukaan passi myönnetään vain henkilölle, joka vakuuttaa haluavansa matkustaa Etiopiaan vapaaehtoisesti.[[6]](#footnote-6)

## Lähteet

Etiopian kansalaisuusjulistus 23.12.2003. *Ethiopian Nationality Proclamation No. 378 of 2003.* <https://www.refworld.org/legal/legislation/natlegbod/2003/en/19350> (käyty 14.11.2024).

Etiopian perustuslakijulistus 21.8.1995. *Proclamation No. 1/1995, A proclamation to pronounce the coming into effect of the Constitution of the Federal Republic of Ethiopia.* <https://www.ethiopianembassy.be/wp-content/uploads/Constitution-of-the-FDRE.pdf> (käyty 14.11.2024).

Etiopian Tukholman-suurlähetystö [päiväämätön]. *Konsulipalvelut.* <https://stockholm.mfa.gov.et/?page_id=1967> (käyty 14.11.2024).

FDRE (Federal Democratic Republic of Ethiopia) / INVEA (Immigration Nationality and Vital Events Agency) [päiväämätön]. *FAQs.* <https://www.digitalinvea.com/faqs/> (käyty 14.11.2024).

ICS (Immigration and Citizenship Service) [päiväämätön]. *Applicant Under 18.* <https://ww.ethiopianpassportservices.gov.et/Information> (käyty 14.11.2024).

IRB (Immigration and Refugee Board of Canada) 18.12.2009. *Ethiopia: Procedures that Ethiopian citizens must follow in order to obtain identity documents from consulates or missions in Canada; registration of births and the issuance procedure for birth certificates.* <https://webarchive.archive.unhcr.org/20230521135745/https://www.refworld.org/docid/4b7cee7ac.html> (käyty 14.11.2024).

Refugees Welcome in Düsseldorf 13.6.2023. *Äthiopien - Merkblatt zur Passbeschaffung.* <https://www.fluechtlinge-willkommen-in-duesseldorf.de/fileadmin/public/Redaktion/Bilder/Content/Herkunftslaender/herkunft_Aethiopien_merkblatt-passbeschaffung.130623.pdf> (käyty 14.11.2024).

**Tietoja vastauksesta**

Kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This document was written by the Finnish Immigration Service´s COI Service according to the common EU-guidelines for processing factual COI (2008). It was therefore composed on the basis of carefully selected sources of information. All sources used are referenced. All information presented, except for undisputed/obvious facts has been cross-checked, unless stated otherwise. The information provided has been researched, evaluated and processed with utmost care within a limited time frame. However, this document does not pretend to be exhaustive. Neither is this document conclusive as to the merit of any particular claim to a residence permit, refugee status, or asylum. If a certain event, person or organization is not mentioned in the document, this does not mean that the event has not taken place or that the person or organization does not exist. The information in the document does not necessarily reflect the opinion of the authority and makes no political or judicial statement whatsoever.

1. Etiopian perustuslakijulistus 21.8.1995. Perustuslaki on ratifioitu alun perin jo 8.12.1994. [↑](#footnote-ref-1)
2. Etiopian kansalaisuusjulistus 23.12.2003. [↑](#footnote-ref-2)
3. FDRE/ INVEA Agency [päiväämätön]. Sivustolta löytyy amharankielinen sähköisen hakemuksen täyttöohje Youtube-videona. Passihakemuksen voi nähtävästi täyttää myös toiselta sivustolta: ICS [päiväämätön]. [↑](#footnote-ref-3)
4. Etiopian Tukholman-suurlähetystö [päiväämätön]. [↑](#footnote-ref-4)
5. IRB 18.12.2009. [↑](#footnote-ref-5)
6. Refugees Welcome in Düsseldorf 13.6.2023. [↑](#footnote-ref-6)